CELEX: 32013R0255
Language: hu
Date: 2013-03-20 00:00:00
Title: A Bizottság 255/2013/EU rendelete ( 2013. március 20. ) a hulladékszállításról szóló 1013/2006/EK európai parlamenti és tanácsi rendelet IC.,VII. és VIII. mellékletének a tudományos és technikai haladáshoz igazodó módosításáról  EGT-vonatkozású szöveg

21.3.2013   
            
            
               HU
            
            
               Az Európai Unió Hivatalos Lapja
            
            
               L 79/19
            
         A BIZOTTSÁG 255/2013/EU RENDELETE
   (2013. március 20.)
   a hulladékszállításról szóló 1013/2006/EK európai parlamenti és tanácsi rendelet IC.,VII. és VIII. mellékletének a tudományos és technikai haladáshoz igazodó módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hulladékszállításról szóló, 2006. június 14-i 1013/2006/EK európai parlamenti és tanácsi rendeletre (1) és különösen annak 58. cikke (1) bekezdésére,
   mivel:
   
               (1)
            
            
               Az 1013/2006/EK rendelet meghatározza, hogy a rendelet IIIA. vagy IIIB. mellékletében felsorolt hulladékszállítmányok mely feltételek teljesülése esetén tartoznak az előzetes írásos bejelentési és engedélyezési eljárás hatálya alá. A bejelentéshez ki kell tölteni az említett rendelet IA. és IB. mellékletében szereplő bejelentőlapot és kísérődokumentumot. Az 1013/2006/EK rendelet IIIA., IIIB., illetőleg IVA. mellékletében felsorolt hulladékok azonosítására az IA. vagy az IB. melléklet 14. rovatának vi. alpontja – „Egyéb (részletezve)” – használható. Az említett rendeletnek az IA., illetőleg IB. melléklet kitöltésére vonatkozó különleges utasításokat tartalmazó IC. mellékletét módosítani kell annak érdekében, hogy egyértelművé váljon, milyen módon kell azonosítani e hulladékokat az IA. vagy IB. mellékletben.
            
         
               (2)
            
            
               Az 1013/2006/EK rendelet meghatározza azt is, hogy a rendelet IIIA. és IIIB. mellékletében felsorolt hulladékok szállítása során mely feltételek teljesülése esetén kell mellékelni a rendelet VII. mellékletében szereplő dokumentumot. Mivel a VII. melléklet 10. rovatában nincs mód a IIIA. és IIIB. mellékletben felsorolt hulladékok meghatározására, ezeket a hulladékokat nem lehet megfelelően azonosítani a VII. mellékletben. A IIIA. és IIIB. mellékletben felsorolt hulladékok felvételéhez a VII. melléklet 10. rovatában szereplő lehetőségek bővítésére van szükség.
            
         
               (3)
            
            
               A veszélyes hulladékok határokon keresztül történő szállításáról és ártalmatlanításáról szóló bázeli egyezmény részes felei konferenciájának 2011. október 17. és 21. között lezajlott 10. találkozóján a környezetvédelmi szempontból megfelelő hulladékkezelésre vonatkozó műszaki iránymutatásokat és útmutatókat fogadtak el. Az 1013/2006/EK rendelet VIII. mellékletét ezeknek megfelelően naprakésszé kell tenni.
            
         
               (4)
            
            
               Az 1013/2006/EK rendeletet ezért a fentieknek megfelelően módosítani kell.
            
         
               (5)
            
            
               E rendelet rendelkezései összhangban vannak a hulladékokról és egyes irányelvek hatályon kívül helyezéséről szóló, 2008. november 19-i 2008/98/EK európai parlamenti és tanácsi irányelv (2) 39. cikkével létrehozott bizottság véleményével,
            
         ELFOGADTA EZT A RENDELETET:
   1. cikk
   Az 1013/2006/EK rendelet a következőképpen módosul:
   
               1.
            
            
               Az IC. melléklet e rendelet I. mellékletének megfelelően módosul.
            
         
               2.
            
            
               A VII. melléklet helyébe e rendelet II. mellékletének szövege lép.
            
         
               3.
            
            
               A VIII. melléklet helyébe e rendelet III. mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 20-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 190., 2006.7.12., 1. o.
   
      (2)  HL L 312., 2008.11.22., 3. o.
   
      I. MELLÉKLET
      Az 1013/2006/EK rendelet IC. melléklete a következőképpen módosul:
      
                  a)
               
               
                  A 25. c) pontban a második mondatot el kell hagyni.
               
            
                  b)
               
               
                  A 25. d) pontban a második mondatot el kell hagyni.
               
            
                  c)
               
               
                  A 25. e) pont a következő bekezdéssel egészül ki:
                  „Ezek a kódok felvehetők e rendelet IIIA., IIIB., illetőleg IVA. mellékletébe. Ebben az esetben a melléklet számát a kódok előtt fel kell tüntetni. A IIIA. mellékletet illetően, az annak megfelelően megadott vonatkozó kódot/kódokat adott esetben egymást követően kell alkalmazni. A bázeli egyezmény egyes sorai, például a B1100, B3010 és B3020 sor csak bizonyos hulladékokra korlátozódnak a IIIA. mellékletnek megfelelően.”
               
            
   
      II. MELLÉKLET
      
         
            „VII. MELLÉKLET
            
               A HULLADÉKSZÁLLÍTMÁNYOKAT KÍSÉRŐ INFORMÁCIÓK A 3. CIKK (2) ÉS (4) BEKEZDÉSÉBEN FOGLALTAK SZERINT
            
            
               
         
      
   
   
      III. MELLÉKLET
      
         
            „VIII. MELLÉKLET
            
               A KÖRNYEZETVÉDELMI SZEMPONTBÓL MEGFELELŐ KEZELÉSRE VONATKOZÓ IRÁNYMUTATÁSOK (49. CIKK)
            
            
                        I.
                     
                     
                        A bázeli egyezményben elfogadott iránymutatások és útmutatók:
                        
                                    1.
                                 
                                 
                                    Technikai iránymutatások az egészségügyi intézményekből származó hulladékok és a hulladék gyógyszerek és gyógyszerkészítmények környezetvédelmi szempontból megfelelő kezeléséhez (Y1; Y3) (1)
                                    
                                 
                              
                                    2.
                                 
                                 
                                    Technikai iránymutatások a savas ólomakkumulátorok környezetvédelmi szempontból megfelelő kezeléséhez (1)
                                    
                                 
                              
                                    3.
                                 
                                 
                                    Technikai iránymutatások a környezetvédelmi szempontból megfelelő teljes és részleges hajóbontáshoz (1)
                                    
                                 
                              
                                    4.
                                 
                                 
                                    Technikai iránymutatások a fémek és fémvegyületek (R4) környezetvédelmi szempontból megfelelő újrafeldolgozásához/visszanyeréséhez (2)
                                    
                                 
                              
                                    5.
                                 
                                 
                                    Korszerűsített általános technikai iránymutatások a környezetben tartósan megmaradó szerves szennyező anyagokból (POP) álló, azokat tartalmazó, vagy azokkal szennyezett hulladékok környezetvédelmi szempontból megfelelő kezeléséhez (3)
                                    
                                 
                              
                                    6.
                                 
                                 
                                    Korszerűsített technikai iránymutatások a poliklórozott bifenilekből (PCB), poliklórozott terfenilekből (PCT) vagy polibrómozott bifenilekből (PBB) álló, azokat tartalmazó, vagy azokkal szennyezett hulladékok környezetvédelmi szempontból megfelelő kezeléséhez (3)
                                    
                                 
                              
                                    7.
                                 
                                 
                                    Technikai iránymutatások az aldrin, klórdán, dieldrin, endrin, heptaklór, hexaklór-benzol (HCB), mirex vagy toxafén növényvédő szerekből álló, azokat tartalmazó, vagy azokkal, illetve HCB-vel mint ipari vegyi anyaggal szennyezett hulladékok környezetvédelmi szempontból megfelelő kezeléséhez (3)
                                    
                                 
                              
                                    8.
                                 
                                 
                                    Technikai iránymutatások az 1,1,1-triklór-2,2-bisz(4-klórfenil)etánból (DDT) álló, azt tartalmazó vagy azzal szennyezett hulladékok környezetvédelmi szempontból megfelelő kezeléséhez (3)
                                    
                                 
                              
                                    9.
                                 
                                 
                                    Technikai iránymutatások a melléktermékként előállított poliklórozott dibenzo-p-dioxinokat (PCDD), poliklórozott dibenzo-furánokat (PCDF), hexaklór-benzolt (HCB) vagy poliklórozott bifenileket (PCB) tartalmazó vagy azzal szennyezett hulladékok környezetvédelmi szempontból megfelelő kezeléséhez (3)
                                    
                                 
                              
                                    10.
                                 
                                 
                                    Technikai iránymutatások a gumiabroncsok környezetvédelmi szempontból megfelelő kezeléséhez (4)
                                    
                                 
                              
                                    11.
                                 
                                 
                                    Technikai iránymutatások az elemi higanyt tartalmazó, illetve a higanyt tartalmazó vagy higannyal szennyezett hulladékok környezetvédelmi szempontból megfelelő kezeléséhez (4)
                                    
                                 
                              
                                    12.
                                 
                                 
                                    Technikai iránymutatások a veszélyes hulladékok cementégető kemencékben, egyéb termékekkel együtt történő, környezetvédelmi szempontból megfelelő feldolgozásához (4)
                                    
                                 
                              
                                    13.
                                 
                                 
                                    Útmutató a használt és a termékként tovább nem használható mobiltelefonok környezetvédelmi szempontból megfelelő kezeléséhez (4)
                                    
                                 
                              
                                    14.
                                 
                                 
                                    Útmutató a használt és a termékként tovább nem használható számítástechnikai eszközök környezetvédelmi szempontból megfelelő kezeléséhez, 1., 2., 4. és 5. szakasz (4)
                                    
                                 
                              
                  
                        II.
                     
                     
                        Az OECD által elfogadott iránymutatások:
                        Technikai iránymutatások az egyes specifikus hulladékok környezetvédelmi szempontból megfelelő kezeléséhez:
                        Használt és leselejtezett személyi számítógépek (5)
                        
                     
                  
                        III.
                     
                     
                        A Nemzetközi Tengerészeti Szervezet (IMO) által elfogadott iránymutatások:
                        Iránymutatások a hajók hasznosításához (6)
                        
                     
                  
                        IV.
                     
                     
                        A Nemzetközi Munkaügyi Szervezet (ILO) által elfogadott iránymutatások:
                        Biztonság és egészség hajóbontás esetén: iránymutatások az ázsiai országok és Törökország számára (7)”
                     
                  
      
      
         (1)  A veszélyes hulladékok határokon keresztül történő szállításáról és ártalmatlanításáról szóló bázeli egyezmény részes felei konferenciájának 2002. december 9. és 13. között lezajlott 6. találkozóján került elfogadásra.
      
         (2)  A veszélyes hulladékok határokon keresztül történő szállításáról és ártalmatlanításáról szóló bázeli egyezmény részes felei konferenciájának 2004. október 25. és 29. között lezajlott 7. találkozóján került elfogadásra.
      
         (3)  A veszélyes hulladékok határokon keresztül történő szállításáról és ártalmatlanításáról szóló bázeli egyezmény részes felei konferenciájának 2006. november 27. és december 1. között lezajlott 8. találkozóján került elfogadásra.
      
         (4)  A veszélyes hulladékok határokon keresztül történő szállításáról és ártalmatlanításáról szóló bázeli egyezmény részes felei konferenciájának 2011. október 17. és 21. között lezajlott 10. találkozóján került elfogadásra.
      
         (5)  Az OECD Környezetvédelmi Politikai Bizottsága által 2003 februárjában került elfogadásra (ENV/EPOC/WGWPR(2001)3/FINAL).
      
         (6)  Az IMO rendes közgyűlése 23. ülésszakán (2003. november 24–december 5.) az A.962. számú határozattal került elfogadásra.
      
         (7)  Az ILO Kormányzó Testülete 2004. március 11–26. 289. ülésén kihirdetésre elfogadott iránymutatások.